CELEX: 62009CN0251
Language: da
Date: 2009-07-07 00:00:00
Title: Sag C-251/09: Sag anlagt den 7. juli 2009 — Kommissionen for De Europæiske Fællesskaber mod Republikken Cypern

26.9.2009   
            
            
               DA
            
            
               Den Europæiske Unions Tidende
            
            
               C 233/5
            
         Sag anlagt den 7. juli 2009 — Kommissionen for De Europæiske Fællesskaber mod Republikken Cypern
   (Sag C-251/09)
   2009/C 233/09
   Processprog: græsk
   
      Parter
   
   
      Sagsøger: Kommissionen for De Europæiske Fællesskaber (ved C. Zadra og I. Chatzigiannis)
   
      Sagsøgt: Republikken Cypern
   
      Sagsøgerens påstande
   
   
               —
            
            
               Det fastslås, at Republikken Cypern har tilsidesat sine forpligtelser i henhold til artikel 4, stk. 2, og artikel 31, stk. 1, litra a), i direktiv 93/38/EØF (1) og artikel 1, stk. 1, i direktiv 92/13/EØF (2), idet den ikke har vedtaget de love og administrative bestemmelser, der er nødvendige for at efterkomme direktivet eller under alle omstændigheder ikke har underrettet Kommissionen herom.
            
         
               —
            
            
               Republikken Cypern tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det gøres gældende, at Cyperns centrale energimyndighed har tilsidesat direktiv 93/38/EØF og 92/13/EØF ved udbud nr. 40/2005, som vedrørte en kontrakt for planlægning, levering og opbygning af den fjerde enhed af det termoelektriske anlæg i Vasilikou.
   Hvad angår tilsidesættelsen af artikel 4, stk. 2, og artikel 31, stk. 1, i direktiv 93/38 har Kommissionen anført, at tilsidesættelsen vedrører begrundelsen for afvisningen af anmelderens bud og til, at den anden tilbudsgiver vandt udbuddet på grundlag af et kriterium, der ikke var klart nævnt i udbuddet.
   Hvad angår tilsidesættelsen af procesdirektivet 92/13 har Kommissionen anført, at udbudsmyndigheden, idet den med sin adfærd skabte en usikker situation hvad angår fortolkningen af de afgørende grunde til afvisningen af anmelderens bud, har tilsidesat direktiv 92/13 som fortolket i betragtning af det effektivitetsformål, det forfølger, samt at udbudsmyndigheden ikke kan begrunde sin beslutning med en simpel henvisning til fremlæggelsen af vurderingen.
   
      (1)  Rådets direktiv 93/38/EØF af 14.6.1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (EFT L 199, s. 84).
   
      (2)  Rådets direktiv 92/13/EØF af 25.2.1992 om samordning af love og administrative bestemmelser vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation (EFT L 76, s. 14).